ग्रेटर नोएडा के दादरी में बीते अगस्त माह में चार युवकों ने एक छात्रा को जंगल में ले जाकर गैंगरेप करने की कोशिश की। उन्होंने घटना का विडियो बनाकर वायरल भी कर दिया। विडियो को संज्ञान में लेकर दादरी पुलिस ने चारों आरोपियों को गिरफ्तार कर लिया है। दादरी पुलिस के मुताबिक, बादलपुर कोतवाली के डेरीस्कनर गांव निवासी नरेंद्र 29 अगस्त को कार से अपनी बहन की ससुराल लुहारली जा रहे थे। दादरी में मिहिर भोज पीजी कॉलेज के पास एक छात्रा ने उनसे लिफ्ट ली। रास्ते में नरेंद्र ईंट खरीदने के संबंध में बात करने के लिए खंडेहरा के ईंट भट्टे पर गए। इस दौरान लड़की कार में ही बैठी रही। वापस आकर नरेंद्र कार में बैठे ही थे कि दो बाइकों से चार लड़के वहां पहुंचे। आरोप है कि वे छात्रा और नरेंद्र से अभद्रता करने लगे। विरोध करने पर युवकों ने उनसे मारपीट भी की। युवकों ने लड़की को कार से खींच लिया और झाड़ियों में ले गए। युवकों ने छात्रा के कपड़े फाड़ दिए और दुष्कर्म की कोशिश की। इस दौरान उन्होंने घटना का विडियो बना लिया। लोक-लाज के डर से पीड़ितों ने मामले की शिकायत नहीं की। कुछ समय बाद सोशल मीडिया पर घटना का विडियो वायरल हो गया। शनिवार को यह विडियो दादरी पुलिस तक भी पहुंच गया। इसके आधार पर पुलिस ने कार्रवाई की,